A Trocellen Troisdorf csúcsformában - Autóipar
A Trocellen Troisdorf csúcsformában
A gépjármű üzletág jövőbe mutató iránya Stuttgartban újból bebizonyosodott. A 2017-es automotive interiors EXPO-n, a gépjárműutastér-elemek egyik vezető vásárán a Trocellen Troisdorf csúcsformában mutatkozott be, és professzionális megjelenésével kitűnt a tömegből. Ehhez egy új standkialakítás (lásd a fényképen) is hozzájárult, amely rugalmasan igényre szabható, és termékportfóliónkat teljes egészében bemutatja. Ennek kapcsán külön köszönet illeti az egész értékesítési csapatot, amelynek tagjai a világ minden pontjáról érkeztek. A vásárt a meglévő és az új ügyfelekkel folytatott tartalmas egyeztetések tették kifejezetten sikeressé. Köszönetet mondunk minden résztvevőnek, akik a kiállítás eredményességéhez hozzájárultak.
Az Expo kiemelt témáját alkották a speciális felületek, így a résztvevő cégek műanyag kompozit anyagokat és koncentrált granulátumokat, fémbevonatos műanyagokat és króm megjelenésű műanyagokat, valamint melegfóliás dombornyomást, hátoldali fröccsöntést (FIM) vagy sztirol felületi kialakítást kínáltak. A vásár az első és második vonalbeli beszállítók számára ugyanúgy kihagyhatatlan, mint az autógyártók utastértervezőinek, akik az anyagok, felületek és technológiák rohamosan változó világában az optimális összbenyomás érdekében naprakészek kívánnak maradni. Ezért is jól illeszkedik ez a kiállítás a Trocellen termékportfóliójához.
Mi a Trocellennél a „potenciálistól a kiválóságig” mottó szerint élünk, és erre büszkék is vagyunk. Bízunk új és meglévő partnereinkkel folytatott együttműködésünk sikerében!
A Trocellen Troisdorf csapat